钦定古今图书集成/明伦汇编/氏族典/第284卷 > 黄禹锡
## 钦定古今图书集成/明伦汇编/氏族典/第284卷 > 黄禹锡

按《万姓统谱》，禹锡字仲元，晋江人。初为留从效别驾，
奉表入贡于周，后归宋，以检校水部郎中摄莆田令。
时林居裔负险倡乱，讽禹锡为主，禹锡曰：“头可断，贼
不可为。”密遣长子观与陈靖乞兵于漕使杨克让。贼
闻之怒，坐禹锡与其次子薮帐下，持刃临颈，父子神
色自若，不为屈。既而观等以兵至，贼平。诏嘉其忠。寻
请老，以疾终。观起家蕲州司法，洊历省府，绰有能声。
终兵部员外郎。